rlitschk/wikidir huggingface dataset:
Dat Mitochondrium (ok Mitochondrion, Mt. Mitochondern oder Mitochondrien; vun ooldgreeksch μίτος mítos ‚Faden‘ un χόνδρος chóndros ‚Koorn‘) is een vun de Organellen, de in de Zellen vun meist all Eukaryoten vorkaamt. Bi Prokaryoten gifft dat keen Mitochondern. Se sünd umslaten mit en Dubelmembran un dreegt egene Arvsubstanz. Mitochondern weert faken de Zellen ehre „Kraftwarke“ nömmt, vunwegen datt se dat energierieke Molekül Adenosintriphosphat produzeert. Bovendem sünd se tostännig for allerhand annere Saken, de in en Zell wichtig sünd, unner annern maakt se mit bi de Produktschoon vun de Iesen-Swefel-Clusters. Entdeckt wurrn is dat Mitochondrium 1886 vun den düütschen Pathologen un Histologen Richard Altmann. Besunners veel Mitochondern gifft dat in Zellen, de veel Energie verbruken doot. Dat sünd unner annern Muskelzellen, Nervenzellen, Sinnzellen un Eizellen. In de Zellen vun den Hartmuskel liggt de Volumenandeel vun de Mitochondrien bi 36 % De Tahl vun Mitochondrien in de Zellen hangt dor also vun af, wie veel Energie de Zellen bruken doot. Normolerwiese liggt de Tahl pro Zell bi 1.000 bit 2.000 bi en Volumenandeel vun um un bi 25 %, man de Tahlen könnt, je na Zelltyp un Organismus, bannig ut’neen gahn. Bi en riepe Spermazell vun en Minschen sünd dat man bloß veer
Jitzchak Nawon (hebr. יצחק נבון; * 9. April 1921 in Jerusalem; † 6. November 2015 ok dor) weer en israeelsch Politiker un Staatpräsident. Jitzchak Nawon wurr 1921 as Söhn vun sephardischen Familie boren, de siet dat 17. Johrhunnert in Palästina leevt. Eerst hett he as Schoolmeester arbeit. 1951 hett he sück de Mapai (israeelsch Arbeiterpartei) anslooten un weer tüschen 1952 un 1963 politisch Sekretär vun David Ben Gurion, mit de he vun de Mapai to de Rafi övertreeden dee. He weer tietwies Präsident vun den Zionistischen Weltkongresses. Nawon weer todem van 1978 bit 1983 de fievte Staatspräsident vun Israel. Van 1984 bit 1988 weer he stellvertreden Ministerpräsident un van 1984 bit 1990 Minister för Uptrecken un Kultur. Jitzchak Nawon. Mehr Biller, Videos oder Audiodateien to’t Thema gifft dat bi Wikimedia Commons. Biografie up de Internetpräsentatschoon vun de Knesset (engelsch) Yitzhak Navon, Israel's fifth president, dies at the age of 94 The Jerusalem Post, 7. November 2015. (engelsch) Israels Ex-Präsident Navon mit 94 Jahren gestorben Die Welt, 7. November 2015, afropen an’ 8. November 2015. Jitzchak Nawon in der Jewish Virtual Library (engelsch) Normdaten: GND: 1073986705 (OGND, AKS) | LCCN: n82005899 | VIAF: 50560984 | Wikipedia-Personensöök
Itzenbüttel is en Dörp in de Gemeen Jesborg (Samtgemeen Jesborg) in’n Landkreis Horborg, Neddersassen. De Oort liggt in de Lümbörger Heid un an’n Süüdwestrand von’n Klecker Woold. De Naveröörd sünd Nee-Eekel, Heimbeuken un Klecken in’n Noorden, Bendsdörp in’n Noordoosten, Marxen un Jesborg in’n Süüdoosten, Oosterbarg un Reindörp in’n Süüdwesten un Bookholt un Vaans in’n Noordwesten. Itzenbüttel höört to de -büttel-Öörd un kummt 1432 toeerst in de Oorkunnen vör, as en Hoff von de Borgmannen von de Borg Hornborg utrövert worrn is. 1450 harr de Oort dree Vullhööv. An dat Enn von dat 15. Johrhunnert harr de Oord veer Hööv, de to dat Klooster Ooldklooster un dat Stift Ramßel höört hebbt. In de Nacht von’n 30. op’n 31. Januar 1943 flögen brietsche Bombers en Luftangreep op Hamborg. Op’n Trüggweg sünd de Bummen, de an Boord noch nableven weren, över en Reeg Dörper afsmeten worrn, to de ok Itzenbüttel höört hett. In de Franzosentied von 1810 bet 1814 hett de Oort to de Mairie Jesborg in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hittfeld in
Vörwark (hoochdüütsch Vorwerk) is en Gemeen in de Samtgemeen Tarms in’n Landkreis Rodenborg in Neddersassen mit 1035 Inwahners (Stand 31. Dezember 2022). De Navergemenen sünd Wilst un Bülst in’n Noorden, Horß (Samtgemeen Söttmer) in’n Oosten, Otterbarg (in’n Landkreis Veern) in’n Süden un Grasbarg (in’n Landkreis Oosterholt) in’n Westen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Gemeen Vörwark is an’n 1. März 1974 ut de olen Gemenen Bookholt, Dipshoorn un Vörwark tohoopleggt worrn. Liddmaten 2011: WGD: Dieter Laß-Taege, Maik Seeger WGB: Jörg Cordes, Ronald Elbracht, Joachim Franke, Jürgen Grimmelijkhuizen, Wohler Jagels WGV: Olaf Böse, Andreas Lenz, Thomas Müller, Heino Zaeschmar Dat Wapen von de Gemeen wiest baven vörn op sülvern Grund en grönen Boom, de op en swarten Schildfoot steiht. Op’n Schildfoot liggt en gollen Urn. Baven achtern wiest dat op blauen Grund en gollen Ring mit en roden Eddelsteen. In dat Feld ünnen wiest dat Wapen op sülvern Grund dree gröne Bökenbläder. Dat Feld baven vörn is dat Wapen von dat Dörp Vörwark, dat Feld baven achtern von Dipshoorn un dat Feld ünnen von Bookholt. http://www.nls.niedersachsen.de/ Gemeen Vörwark. Mehr Biller,
Erwin Waldner (* 24. Januar 1933 in Neckarhausen; † 18. April 2015 ok dor) weer en düütsch Footballspeler. Georg Wurzer, de dormalig Trainer vun den VfB Stuttgart, hett den dormals 19-johrigen Waldner vun den TB Neckarhausen to'n VfB haalt. Waldner keem all glieks in sien eerst Saison 1952/53 in all Spelen vun de dormalig Meestermannschap to'n Insatz un broch dat bit 1960 up mehr as 300 Insatzen. Mit den VfB wunn de Störmer 1953 de Viezmeesterschap un 1954 un 1958 jewiels den DFB-Pokal. He weer sowohl Speelgestallter as ok Doorschütt. Herbert Henzler hett hüm in en Vördrag as „Legende“ un „Superstar“ bi den VfB beschreeven. Zitat ut en Lännerspeelbericht: „… was der am Ball kann, ist nicht zu beschreiben“. Neben sien Technik weer he dorto besünners flink un kunn goot Scheeten. As en vun de eerst düütsch Footballspeler wurr Waldner Profifootballspeler in't Utland. Van 1960 bis 1961 weer he för den FC Zürich in de Swiez aktiv as ok van 1961 bit 1963 för de Mannschap vun SPAL Ferrara in Italien. Dor keem he in de Serie A up 18 Insatzen un twee Doren. 1963 kehr Waldner to'n VfB Stuttgart torüch, de jetzt ok in de nee grünnd Bundsliga speel.
Volkert Kraeft (* 7. August 1941 in Timmendorfer Strand, Oostsee) is en düütsch Schauspeler un Synchroonsnacker. Mit sien beid Geschwistern is Volkert Kraeft in Lübeck un Kiel upwussen. Dat Theater wurr, nahdem he eerste Erfohrungen in dat Schölertheater maakt harr, sien Liedenschap. Dorut entwickel sück nahderhen sien Beropswunsch un sluutend kreeg he eerste Rullen in dat Stadttheater Kiel. Sien Vader, Handwarker, stell sück aber gegen dissen Wunsch. Volkert Kraeft hett dorum tonächst en Lehre as Industriekoopmann maakt, nehm aber blangen bi Ünnerricht bi en Schauspeler. Nah sien Utbillen hett he denn jobbt, um sien privaten Ünnerricht betallen to können. Mit dat eerst Engagement an dat Theater in Lümborg fung sien nee Leven an. Völ Engagements folgten un an dat Theater in Ingolstadt hett hüm Fritz Umgelter för sien eerst Feernsehrull, Bratkartoffeln inbegriffen opdeckt. Volkert Kraeft wurr sluutend bekannter un wurr in völ Rullen besett, vun dor af fung en groot Karriere insbesünnere in’ Feernsehn an. 1980 harr he as Hauptkommissar Sander en Upträe as Tatort-Kommissar in den Frankforter Tatort Mit nackten Füßen; de Folge wurr wegen sien missverständlich Utdruckwies över Epileptiker in de Filmhandlung bither nich noch mal send (so nömmt Giftschrapp-Folg). 1978 bi den Dreiharbeiten to de Serie Die
Blomendal is een vun de 19 Bremer Stadtdelen. Blomendal liggt in Bremen-Nord un sett sik tosamen ut de Oortsdelen Blomendal, Rönnebeck, Lüssum-Bockhorn, Farge un Rekum. Mit dat Daal, wo de Blomen in wassen doot, is de Ou ehr Daal mit meent. Lüssum-Bockhorn un Rönnebeck kemen 1907 un 1908 nah Blomendal mit to. Vun 1946 af an gifft dat dat Oortsamt Blomendal, tosamen mit Farge. In de dörtheinte Johrhunnert hebbt de Ridders vun Oumünde de eerste Burg Blomendal op den Burgbarg baven dat Auetal baut, wo hüüt dat Burgwall-Stadion vun’n Blumenthaler SV steiht . 1305 weer de eerste oorkundliche Erwähnung vun Blomendal, as op Grund vun den Fredendikt vun den Bremer Arzbischop Giselbert weer afreeten müss. 1960 levden in den Stadtdeel Blomendal 31.251 Inwohners; 1974 weren dat 36.463 Inwohners un 1995 weren dat 34.358 Inwohners. Bremer Stadtdelen un Oortsdelen Blockland | Blomendal | Borgfeld | Borglesum | Findörp | Gröpeln | Habens | Hemeln | Hoorn-Lehe | Huchten | Midden | Neestadt | Ööstliche Vörstadt | Överneeland | Övervieland | Oosterholt | Seehusen | Swachhusen | Stroom | Vahr | Vegesack | Walle | Woltmershusen
Bookholt (hoochdüütsch Buchholz) is en Dörp in de Gemeen Vörwark (Samtgemeen Tarms) in’n Landkreis Rodenborg, Neddersassen. Bookholt liggt op de Zevener Geest an’n Rand von dat Düvelsmoor, dat na Westen to liggt. Annerthalv Kilometer in’n Oosten flütt de Wall langs. De Naveröörd sünd Wilst in’n Noorden, Dipshoorn un Vörwark in’n Noordoosten, Otterst un Otterbarg in’n Süüdoosten, Quelkhoorn in’n Süden, Rutendorp in’n Süüdwesten un Huxfeld un Schmalenbeck in’n Westen. Bookholt kummt 1124 as Bucholthe toeerst in en Oorkunn von dat Klooster Rastäe vör. Na’n Eersten Weltkrieg hett sik 1919 ok in Bookholt för korte Tied en Inwahnerwehr billt. In’n Tweten Weltkrieg is an’n Rand von dat Düvelsmoor en düütschen Jäger afstört. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1885 to dat Amt Zeven. Na 1885 weer dat in’n Kreis Zeven, is 1932 Deel von’n Kreis Bremervöör worrn un 1977 von’n Landkreis Rodenborg. De Oort is an’n 1. März
Disse List wiest en Översicht över de Wapens in’n Landkreis Oosterholt in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Disse List wiest en Översicht över de Wapens in’n Landkreis Stood in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Blomendal (hoochdüütsch Blumenthal) is en Oortsdeel vun de Stadt Bremen un höört to den Stadtdeel Blomendal in Bremen-Nord mit to. De Herren von Aumund hefft in dat 13. Jahrhunnert en Borg boot. As dat Striet mit de Stadt Bremen geef, is de Borg in dat Johr 1305 kaputt maakt wurrn. 1354 hefft de dormaligen Herren von Aumund, tohopen mit de Ridders ut de Familien Stedinge, von Schönebeck un von der Hude en nee Borg an anner Stäe upboot. Dat weer en Waterborg in de Aue ehr Daal. Düsse Borg mit Namen Huus Blomendal gifft dat hüüt noch. Bremen harr dor vun Anfang an siene Fingers mit in’t Speel. 1420 is de Familie von Aumund utsturben. In de tokamen Jahren geef dat verscheden Besitters. In dat Johr 1430 weren dat de Herrn von Borch. In düt Jahr keem Blomendal nah Bremen. Bremen hett de Borg denn verhüürt an Ridders, de mit de Stadt in’n goden Freden stünnen, oder hett se as Pand afgeben. Vun dat 17. Jahrhunnert af an seet en Bremer Vagt up de Borg. Huus Blomendal weer ok de Setel vun dat Gericht Blomendal. 1866 keem dor dat preußisch Landratsamt rin. In’n tweten Weltkrieg weer de Borg en Lager
Disse List wiest en Översicht över de Wapens in’n Landkreis Veern in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Dat Slott Gödens is en Waterslott in de Gemeen Saan in' Landkreis Freesland in Neddersassen. Dat Slott weer de Stammsitt vun de Herrschapen vun Gödens. Van 1514 bit 1517 wurr de Vörgängerbau vun dat hüüdig Slott upricht un 1653 um en Door to'n Slottpark ergänzt. Dat wiest dat Wappen vun dat Huus Gödens, de 1646 vun den Kaiser den arvlichen Freeherrenstand verleeht kreeg. 1669 is en Grootdeel vun dissen Vörgängerbau afbrennt. Harro Burchard von Frydag leet 1671 dat Waterslott in sien jetzig Form errichten. 1746 keem Gödens dör Heiraat in den Besitt vun de Familie von Wedel. De Butenbau präsenteert sück in' Stil vun de hollandsch Renaissance. Besünners antokieken is de deckenhooch malerisch Utsmücken vun den Prunksaal mit Dorstellungen ut de greeksch Mythologie. De bit hüüd bewahnt Borg wurrd vun de Stiftung Kulturerbe Schloss Gödens verwalt un is blots bi Veranstaltungen, insbesünnere wiels de Landpartie an dat Pingstweekenenn un den Wiehnachtsmark an dat eerst Adventsweekenenn, deelwies to besichtigen. De Slottpark is vun Maandaag bit Freedag in de Zeit van 8:00 bit 17:30 Uhr togänglich. Dat Ingangsdoor to’n Slottpark wiest eenig Inschriften ut dat Johr 1653 up. Dat Slott steiht ünner Denkmalschuul. De Familie Frydag to Gödens entstammt de mittleren Lien
Blomendal oder Blomendaal betekent Blomendal, Stadtdeel vun Bremen in Bremen-Noord, Blomendal, Oortsdeel vun den Stadtdeel Blomendal. Kiek ok bi: Blomendol. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
William Jackson Clothier (* 27. September 1881 in Sharon Hill, Pennsylvania; † 4. September 1962 in Philadelphia, Pennsylvania) weer en US-amerikaansch Tennisspeler. Sien gröttste Spood weer de Gewinn vun de amerikaansch Meesterschapen 1906 in ein Dreesatz-Endspeel gegen Beals Coleman Wright. Buterdem reck he bi dit Turnier 1904 un 1909 dat Finale, verlor dor aber gegen Holcombe Ward bzw. William Larned. Mit dat amerikaansch Team hett Bill Clothier 1905 un 1906 den Davis Cup wunnen. 1956 wurr he in de International Tennis Hall of Fame upnommen, nahdem he all 1954 to de eerst Präsident vun de Ruhmeshall wählt wurrn weer. ITF-Profil (engelsch) Dacis Cup Statistik (engelsch) William Clothier in de „International Tennis Hall of Fame“ (engelsch mit Bild)
Disse List wiest en Översicht över de Wapens in’n Landkreis Horborg in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Disse List warrt dör dissen Bot in wisse Tiedafstänn von Wikidata ut automaatsch nee tohoopstellt. Wenn du disse List von Hand ännerst, denn geiht dat bi dat nächste Update wedder verloren! dat Aktuellmaken von de List von Hand anstöten | SPARQL Biller söken Enn von de List, de automaatsch tohoopstellt warrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Dat Columbus-Center in Bremerhoben is en Gebüüdkomplex op de Oostsied von’n Olen Haven, de de Bremerhobener Footgängerzoon un de Binnenstadt von dat Havenbecken trennt un to en Wohrteken von de Stadt worrn is. Dat Columbus-Center hett de Bremer Architekt Peter Weber 1970/1971 bi en Architektenweddstried utklamüsert. An’n 1. Dezember 1975 hebbt se anfungen to boon. In dat Johr is ok al de Ole Haven ümgestaltet worrn un dat Düütsche Schippfohrtsmuseum hett apenmaakt. Inwieht hebbt se dat Center 1977. Dat Columbus-Center besteiht ut twee Parkdecks, över de op twee Etaaschen en Inkoops- un Deenstleistungszentrum mit üm un bi 75 Ladens, Restaurants etc. op över 30.000 m² liggt. Ünner annern hett hier ok Radio Bremen en Regionalstudio. Över disse Basis reckt sik dree Hooghuustoorns, de bet to 88 Meter hoog sünd. De Toorns sünd de Schorsteens von Scheep nabillt. Dor doot alltohoop 555 Wahnungen in liggen. Güntsied dat Havenbecken is dat Düütsche Schippfohrtsmuseum, dat Inkoopszentrum Mediterraneo, dat 2008 apenmaakt hett, un dat Klimahuus Bremerhoben. En mit Glas överdackt Footgängerbrügg verbinnt disse Gebüüd mit dat Columbus-Center. An de Steed von dat ole Werser-Forum is 2011 de Boafsnidd Werserpassaasch boot worrn, de op de Sied von’n Olen Haven mehr Ladens un en Togang to
Reidörp is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. Dör Reidörp flütt de Luh dör un na Westen to liggt de Parrnser Graven. Dat Water ut de Rebeden in’n Oosten flütt över de Riede af, hen na’n Slüsengraven un de Ilmenau. De Naveröörd sünd Winsen un Bossel in’n Noordoosten, Sangenstää in’n Oosten, Luhdörp un Beborg in’n Süden, Parrns in’n Süüdwesten, Scharmbääk in’n Westen un Ashusen, Gehrden un Grevelau in’n Noordwesten. Reidörp kummt 1158 toeerst in de Oorkunnen vör. In’n Eersten Weltkrieg sünd ölven Soldaten ut Reidörp fullen oder vermisst un in’n Tweten Weltkrieg 14. Dat ole Dörp Reidörp liggt vondaag ganz an’n Westrand von’n Oort. De gröttste Deel von Reidörp besteiht ut Hüüs, de eerst in dat 20. Johrhunnert na Oosten rut an de Straat von Winsen na Luhdörp un in de Reidörper Heid boot worrn sünd. Disse Deel von Reidörp is in’n Noorden mit Winsen tohoopwussen. De Brügg över de Luh in dat ole Dörp is 1910 boot worrn. Later weer de Brügg denn to small un dor is en ne’e Brügg boot worrn. In de Franzosentied von 1810 bet 1814 hett de Oort
Rottörp betekent Rottörp, Oort in de Gemeen Lutter in’n Landkreis Helmstidde, Neddersassen, Rottörp, Oort in de Gemeen Winsen in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rottörp (hoochdüütsch Rottorf) is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. De Oostgrenz von Rottörp billt de Roddau un de Noordgrenz deelwies de Slüsengraven. In’n Süden von’n Oort münnt de Huusbeek in de Roddau un direkt bi Rottörp de Brookbeek. De Naveröörd sünd O’rshusen in’n Noordoosten, Handörp in’n Oosten, Nee Wittörp un Bewick in’n Süüdoosten, Brauk in’n Süden, Radbrouk in’n Süüdwesten un Sangenstää, Mower, Hunnen un Fohrnholt in’n Noordwesten. Rottörp kummt 1233 as Rothorp toeerst in en Verdrag von Helena von Lümborg un ehren Söhn Otto mit dat Michaelis-Klooster in Lümborg vör. In’n Verdrag is regelt, dat Helena de Kark in Winsen kriggt un dat Klooster de Kapell St. Knut op’n Lümbörger Kalkbarg. As Utgliek schöölt twee Mark Penn ut Rottörp un Sangenstää an de Kark in Parrns tahlt warrn (duas marcas denariorum dedimus de Rothorp et Sankenstede). In’n Eersten Weltkrieg sünd 17 Soldaten ut Rottörp fullen oder vermisst un in’n Tweten Weltkrieg 30. In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von
Prokaryoten (Prokaryota), ok Prokaryonten (Prokaryonta), sünd Leevwesen, as Bakterien un Archaeen, de ut Zellen sunner Zellkarn bestaht. All Leevwesen, de ehre Zellen en Zellkarn hefft, weert Eukaryoten nömmt. De Prokaryoten ehr Zelltyp warrt Protocyte nömmt, gegen de Zellen vun de Eukaryoten over, de Eucyten nömmt weert. De Naam „Prokaryoten“ betreckt sik dor up, datt ehre Zellen keen Karn hefft (ooldgr. πρό pró „vör“, „vördem“; κάρυον káryon „Nööt“ oder „Karn“). De Beteeken Prokarya warrt roorer bruukt, de Beteeken Monera is ollerhaftig. Edouard Chatton weer de Eerste, de Leevwesen in Prokaryoten un Eukaryoten updeelt hett. He hett dat düütlich rutstellt, as he sik mit Protisten befaten dö. 1925 hett he dat bekannt maakt. Hüdigendags weert de Organismen, de ut Zellen bestahlt, in dree Domänen unnerdeelt. Een sünd de Eukaryoten, un de annern beiden sünd Bakterien un Archaeen, de beide to de Prokaryoten tohören doot. Eukaryoten hefft in ehre Zellen (Eucyten) en „echten“ Zellkarn. He swemmt in dat Zellplasma un is dor dör en Dubbelmembran vun afgrenzt. Dor finnt sik de DNA in de Chromosomen in. Bi de Prokaryoten gifft dat keen Zellkarn un de DNA is free in dat Zellplasma to finnen. Endosymbiontentheorie Edouard Chatton: Pansporella perplexa. Réflexions sur la biologie e
Sangenstää is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. Sangenstää liggt in de Masch von de Ilmenau (Ilmenaukanaal). Dat Water ut’n Süden von dat Dörp flütt över Möhrengraven, Huusbeek un Brookbeek na de Roddau hen af un dat Water ut’n Noorden von dat Dörp över den Slüsengraven. De Ilmenaukanaal sülvs is en beten mehr as twee Kilometer in’n Noorden von dat Dörp. In’n Süüdwesten liggt dat Naturschuulrebeed Rethmoorsee. De Naveröörd sünd de Dörper Hunnen, Mower un Fohrnholt in de Binnenmasch in’n Noordoosten, Rottörp un Handörp in’n Oosten, Radbrouk in’n Süüdoosten, Luhdörp in’n Süüdwesten, Reidörp un Bossel in’n Westen un Winsen, Nettelbarg un Tönnhusen in’n Noordwesten. Sangenstää kummt 1233 as Sankenstede toeerst in en Verdrag von Helena von Lümborg un ehren Söhn Otto mit dat Michaelis-Klooster in Lümborg vör. In’n Verdrag is regelt, dat Helena de Kark in Winsen kriggt un dat Klooster de Kapell St. Knut op’n Lümbörger Kalkbarg. As Utgliek schöölt twee Mark Penn ut Rottörp un Sangenstää an de Kark in Parrns tahlt warrn (duas marcas denariorum dedimus de Rothorp et Sankenstede). De Familie von Sangenstää, de in Sangenstää ehren Seet harr un
George Thomas Bethune-Baker (* 20. Juli 1857 in Birmingham ; † 1. Dezember 1944 in Eastbourne) weer en engelsch Entomoloog, de spezialiseert up Bottervagels un hier besünners up de Lycaenidae weer. Sien Sammlung is deelwies in dat Zoologie-Museum in Cambridge un in dat Natural History Museum in London ünnerbrocht. He hett mehrere Beschrieven vun Bottervagels herutgeven. Bethune-Baker weer Liddmaat (Fellow) vun de Royal Entomological Society un van 1913–1914 ok deren Präsident. Cockayne, E. A. 1945 [Bethune-Baker, G. T.] Proc. R. Ent. Soc. London (C), London [9] Turner, H. J. 1945 [Bethune-Baker, G. T.] Ent. Rec. J. Var. 57 35–36. Wainwright, C. J. et al. 1945 [Bethune-Baker, G. T.] Entomologist's Monthly Magazine (3) 81 48.